4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์

การประกันวินาศภัยมีบทบาทสำคัญในการรองรับความเสี่ยงภัยทั้งต่อชีวิตและทรัพย์สินของประชาชน
และภาคธุรกิจ

ซึ่งสามารถเลือกซื้อได้ตามความต้องการ การดำเนินธุรกิจหลักของบริษัท คือ การรับประกันวินาศภัย
โดยมีข้อตกลงจะชดใช้
ค่าสินไหมทดแทนกรณีเกิดความสูญเสียหรือเสียหายจากภัยต่างๆ
หากความเสียหายนั้นสามารถประเมินค่าเป็นตัวเงินได้ และ

จำแนกออกเป็นแต่ละสายผลิตภัณฑ์ ดังนี้

(1) การประกันภัยรถยนต์ เป็นการให้ความคุ้มครองต่อความเสียหายที่เกิดแก่รถยนต์
ความเสียหายที่รถยนต์ก่อให้เกิดขึ้น

แก่ชีวิต ร่างกาย และทรัพย์สินของบุคคลภายนอก รวมทั้งบุคคลที่โดยสารอยู่ในรถยนต์นั้น
ซึ่งแบ่งเป็นการประกันภัย 2 ประเภท คือ

- การประกันภัยรถยนต์ภาคบังคับ ตามพระราชบัญญัติคุ้มครองผู้ประสบภัยจากรถ พ.ศ. 2535
กำหนดให้ผู้ใช้ รถยนต์ทุกประเภทจะต้องทำประกันภัย
โดยกรมธรรม์จะให้ความคุ้มครองต่อความเสียหายที่เกิดขึ้นกับชีวิต

และร่างกาย รวมทั้งค่ารักษาพยาบาลของผู้ประสบภัยจากอุบัติเหตุทางรถยนต์

- การประกันภัยรถยนต์ภาคสมัครใจ แยกออกเป็น

ประเภท 1 คุ้มครองความเสียหายที่เกิดขึ้นทั้งหมดต่อทรัพย์สินและร่างกายของทั้งผู้เอาประกันและ

บุคคลภายนอกในจำนวนที่ไม่เกินวงเงินเอาประกันภัย

ประเภท 2 คุ้มครองความเสียหายต่อทรัพย์สินของบุคคลภายนอก และ/หรือ การบาดเจ็บ การพิการ

หรือการเสียชีวิตของบุคลภายนอก และขยายความคุ้มครองในกรณีการสูญหายของรถยนต์

หรือความเสียหายต่อรถยนต์อันเกิดจากภัยต่างๆ เช่น ไฟไหม้ เป็นต้น

ประเภท 3 คุ้มครองเฉพาะการบาดเจ็บหรือเสียชีวิต
และความเสียหายที่เกิดขึ้นต่อทรัพย์สินของบุคคลภายนอก

  ประเภท 5 ความคุ้มครองความเสียหายเนื่องจากการชนกับยานพาหนะทางบก
  และคุ้มครองความรับผิดตาม

  กฎหมายสำหรับการเสียชีวิต การบาดเจ็บ หรือการเสียหายต่อทรัพย์สินของบุคคลภายนอก

(2) การประกันภัยอื่น ประกอบด้วย

(2.1) การประกันอัคคีภัย ให้ความคุ้มครองความเสียหายที่เกิดจาก ไฟไหม้ รวมถึงไฟไหม้ป่า
พุ่มไม้ และการเผาป่าเพื่อปราบพื้นที่ ฟ้าผ่า
รวมถึงความเสียหายที่เกิดขึ้นต่อเครื่องไฟฟ้าและอุปกรณ์ไฟฟ้าที่เกิดจากการลัดวงจรเนื่องจากฟ้าผ่า
การระเบิดทุกชนิด ภัยเนื่องจากน้ำ เกิดขึ้นโดยอุบัติเหตุ จากการปล่อย รั่วไหล ล้น จากท่อน้ำ
ถังน้ำ รวมถึงน้ำฝนที่ผ่านเข้าทางอากาศที่ชำรุด แต่ไม่รวมถึง น้ำท่วม
และท่อประปาที่แตกนอกอาคาร ภัยที่ซื้อเพิ่มเติมได้ ภัยลมพายุ ภัยจากลูกเห็บ ภัยจากควัน
ภัยแผ่นดินไหว ภัยน้ำท่วม ภัยจลาจลและนัดหยุดงาน
ทรัพย์สินที่สามารถทำประกันอัคคีภัยได้

 สิ่งปลูกสร้าง (ไม่รวมรากฐาน) หมายถึง บ้านที่อยู่อาศัย ทาวน์เฮาส์ อาคารพาณิชย์ ห้องชุดสำหรับอยู่อาศัย 

 ในแฟลต คอนโดมิเนียม โรงรถและอาคารย่อย เช่น ห้องครัว รั้ว กำแพง ประตู รวมทั้งส่วนปรับปรุงต่อเติม 

 ทรัพย์สินภายในสิ่งปลูกสร้าง  หมายถึง เฟอร์นิเจอร์ เครื่องตกแต่ง เครื่องใช้ภายในบ้าน เครื่องใช้ไฟฟ้า และ อุปกรณ์ไฟฟ้าภายในบ้าน เครื่องดนตรี เครื่องเสียง เครื่องครัว เครื่องนุ่งห่ม และทรัพย์สินอื่นๆ 

(2.2) การประกันภัยทางทะเลและขนส่ง เป็นการให้ความคุ้มครองความเสียหายแก่ตัวเรือ
ทรัพย์สินหรือสินค้าที่อยู่ในระหว่างการขนส่งทางทะเล
และยังขยายขอบเขตความคุ้มครองไปถึงการบรรทุกขณะที่ทำการขนส่ง ทางน้ำ ทางอากาศ
และทางบก

(2.3) การประกันภัยเบ็ดเตล็ด ให้ความคุ้มครองต่อความสูญเสียหรือความเสียหายเกี่ยวกับบุคคล
ทรัพย์สิน และ

ความรับผิดตามกฎหมาย อันเนื่องมาจากภัยอื่น ๆ
ที่อยู่นอกเหนือจากการคุ้มครองของกรมธรรม์ประกันอัคคีภัย
กรมธรรม์ประกันภัยทางทะเลและการขนส่ง กรมธรรม์ประกันรถยนต์ และกรมธรรม์ประกันชีวิต
ที่เป็นที่รู้จักกันดี โดยแบ่งออกเป็น

การประกันชนิดต่างๆ

ประกันอุบัติเหตุและสุขภาพ เป็นการประกันภัยที่ตกลงจะชดเชยค่าใช้จ่ายที่เกิดขึ้น
จากการรักษาพยาบาลของ

ผู้เอาประกันภัย ไม่ว่าค่ารักษาพยาบาลนั้นจะเกิดขึ้นจากการเจ็บป่วยจากโรคภัย
หรือการบาดเจ็บจากอุบัติเหตุให้แก่ผู้เอาประกันภัย แบ่งออกเป็น 2 ประเภท ได้แก่
การประกันภัยอุบัติเหตุและสุขภาพหมู่ และการประกันภัยอุบัติเหตุและสุขภาพรายบุคคล
ทั้งสองประเภทให้ความคุ้มครองที่เหมือนกัน

ประกันการเสี่ยงภัยทรัพย์สิน ให้ความคุ้มครองความสูญเสียหรือเสียหายต่อทรัพย์สินที่เอาประกันภัยไว้

จากอุบัติเหตุ ซึ่งเป็นปัจจัยภายนอกที่ไม่ได้ระบุยกเว้นไว้ในกรมธรรม์ เช่น ไฟไหม้ ฟ้าผ่า
การระเบิด ภัยพิเศษ ได้แก่ น้ำท่วม แผ่นดินไหว การจลาจลนัดหยุดงาน การกระทำโดยเจตนาร้าย
ภัยจากอากาศยาน ภัยจากยวดยานพาหนะ ภัยจากลูกเห็บ

ภัยจากควัน การโจรกรรม อุบัติภัยใดๆ ที่ไม่ได้ระบุยกเว้นไว้ในกรมธรรม์

ประกันภัยความรับผิดและอื่นๆ เป็นการประกันภัยที่ให้ความคุ้มครองต่อความสูญเสียหรือความเสียหาย

อันเกิดขึ้นเนื่องมาจากภัยอื่นๆ ทั้งนี้
ก็เพื่อตอบสนองความต้องการของผู้เอาประกันที่เปลี่ยนแปลงตามสภาพเศรษฐกิจและสิ่งแวดล้อม
จึงจำแนกการประกันภัยออกเป็นหลายรูปแบบ ดังตัวอย่างต่อไปนี้

  ----- -----------------------------------------------------------------
        - การประกันภัยความรับผิดของกรรมการและเจ้าหน้าที่ของบริษัท

        - การประกันภัยความรับผิดตามกฎหมายต่อบุคคลภายนอก

        - การประกันภัยเงินทดแทนแรงงาน

        - การประกันภัยความรับผิดของนายจ้าง

        - การประกันภัยป้ายโฆษณา

        - การประกันภัยสำหรับผู้เล่นกอล์ฟ

        - การประกันอิสรภาพ

        - การประกันภัยคุ้มครองชาวต่างชาติที่เดินทางเข้ามาในประเทศไทยกรณีเกิดการจลาจล

        - การประกันภัยคุ้มครองผู้ค้ำประกัน และการประกันภัยคุ้มครองสินเชื่อ

        ฯ ลฯ
  ----- -----------------------------------------------------------------

นโยบายการประกันภัยรับตรง

 การประกันภัยรถยนต์ จะกำหนดทุนประกันภัยของรถยนต์ ไม่ต่ำกว่าร้อยละ 80 ของราคารถในวันที่รับประกันภัยและ

เมื่อมีการต่ออายุกรมธรรม์ทุกๆ ปี จะมีการพิจารณาปรับลดทุนประกันให้สอดคล้องกับราคาตลาด
ส่วนพิกัดอัตราเบี้ยประกันภัยสำหรับการประกันภัยรถยนต์ภาคบังคับจะเป็นไปตามที่กฎหมายกำหนดเหมือนกันทุกราย
และภาคสมัครใจจะใช้พิกัดอัตรา
ตามกำหนดของสำนักงานคณะกรรมการกำกับและส่งเสริมการประกอบธุรกิจประกันภัย (สำนักงาน
คปภ.)

การประกันภัยอื่น

การประกันอัคคีภัย และการประกันการเสี่ยงภัย
จะกำหนดทุนประกันภัยให้สอดคล้องกับมูลค่าที่แท้จริงของทรัพย์สิน

ตามเวลาซื้อใหม่หักค่าเสื่อมราคาตามอายุการใช้งาน หรือ
แบบการชดใช้ตามมูลค่าในการจัดหาทรัพย์สินมาทดแทน
สำหรับอัตราเบี้ยประกันภัยจะใช้พิกัดอัตราเบี้ยประกันภัยตามกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
(สำนักงาน คปภ.)

การประกันภัยทางทะเลและการขนส่ง สำหรับการประกันภัยสินค้า
ในแต่ละกรมธรรม์จะกำหนดทุนตามแบบมาตรฐานสากล กล่าวคือ จะใช้ราคาและเงื่อนไขใน
INVOICE เป็นตัวกำหนด ส่วนการกำหนดทุนประกันของตัวเรือนั้น

จะพิจารณาจากสภาพของเรือ อายุ ลักษณะ ตลอดจนประวัติของตัวเรือประกอบการพิจารณา
สำหรับอัตราเบี้ยประกันภัย

จะกำหนดจากเงื่อนไขความคุ้มครองเป็นปัจจัยหลัก ประวัติการเรียกร้องค่าเสียหายลักษณะของสินค้า
การบรรจุหีบห่อ เส้นทาง

การขนส่งและประวัติเรือที่ใช้ในการขนส่ง

การประกันอุบัติเหตุและสุขภาพ การพิจารณารับประกันภัยของบริษัท ย่อมขึ้นอยู่กับสุขภาพ /
อายุของผู้เอาประกันภัยเป็นสำคัญ และในการให้ความคุ้มครองแก่ผู้เอาประกันภัยนั้น
บริษัทจะไม่คุ้มครอง “โรคที่เป็นมาก่อนการทำประกันภัย” ดังนั้น
หากผู้ขอเอาประกันภัยที่มีสุขภาพไม่แข็งแรง หรือมีโรคประจำตัวหลายอย่าง
โอกาสที่จะเจ็บป่วยในอนาคตย่อมมากกว่าผู้มีสุขภาพแข็งแรง
บริษัทอาจจะพิจารณารับประกันภัยผู้ขอเอาประกันภัยรายนั้นด้วยเบี้ยประกันภัยที่สูงกว่าคนปกติ
หรืออาจจะไม่รับประกันภัยเลยก็ได้ ส่วนกรณีที่ผู้ขอเอาประกันภัยเจ็บป่วยด้วยโรคที่รุนแรง
บริษัทมักจะไม่รับประกันภัย

 การประกันภัยความรับผิดและอื่นๆ จะมีวิธีการพิจารณารับประกันภัยเพื่อกำหนดทุนประกันภัยตามประเภทของงาน ส่วนอัตราเบี้ยประกันภัยจะขึ้นอยู่กับกับลักษณะของภัยและวิธีคิดเบี้ยประกันภัยตามแต่จะตกลงกัน ไม่กำหนดอัตราที่แน่นอน จะขึ้นอยู่กับสภาพของตลาดประกันภัย สถิติความเสียหาย และจำนวนทุนประกันภัย แต่ทั้งนี้ พิกัดอัตราเบี้ยประกันภัยถูกกำหนดอัตราขั้นต่ำไว้ตามที่ได้รับความเห็นชอบจากสำนักงาน คปภ. 

นโยบายการประกันภัยต่อ

นอกเหนือจากการรับประกันภัยประเภทต่างๆ ที่กล่าวข้างต้น บริษัทยังมีการประกันภัยประเภท
การประกันภัยต่อ ซึ่งเป็นการกระจายความเสี่ยงในการรับประกันภัย
เนื่องจากความสามารถในการรับเสี่ยงภัยของแต่ละบริษัทมีอยู่จำกัด และจะต้องขึ้น

อยู่กับเงินกองทุนของบริษัทนั้นๆ ตามพระราชบัญญัติประกันวินาศภัย พ.ศ. 2535 มาตรา 27 “เรื่อง
การดำรงไว้ซึ่งเงินกองทุนของบริษัทที่ประกอบธุรกิจประกันวินาศภัย และมาตรา 31 ข้อ 2 เรื่อง
ข้อกำหนดในการรับประกันวินาศภัย” นอกจากนี้
ลักษณะของความเสี่ยงภัยของทรัพย์สินที่เอาประกันภัยก็เป็นอีกปัจจัยหนึ่งที่ทำให้ต้องมีการเอาประกันภัยต่อ
กล่าวคือ หากทรัพย์สินที่เอาประกันมีความเสี่ยงสูง
บริษัทก็จะบริหารความเสี่ยงโดยกระจายความเสี่ยงภัยให้แก่บริษัทรับประกันภัยต่อ
โดยแบ่งประเภทของการประกันภัยต่อดังนี้

  การเอาประกันภัยต่อเฉพาะราย (Facultative Reinsurance)
  เป็นการประกันภัยต่อระหว่างบริษัทกับบริษัทรับประกัน

  ภัยต่อแบบรายต่อราย
  โดยบริษัทจะต้องเสนอรายละเอียดของภัยแต่ละรายไปให้กับบริษัทรับประกันภัยต่อพิจารณาเป็นครั้งๆ
  ไป ซึ่งอาจจะบอกรับหรือปฏิเสธภัยที่เสนอไปก็ได้

  การประกันภัยต่อตามสัญญา (Treaty Reinsurance)
  เป็นการประกันภัยต่อตามสัญญาที่มีข้อตกลงกันไว้ล่วงหน้า

  โดยระบุรายละเอียดของภัย สัญญาจะมีอายุ 1 ปี

  การประกันภัยต่อแบบความเสียหายส่วนเกิน (Excess of Loss )
  เป็นการประกันภัยต่อแบบหนึ่งที่ให้ความคุ้มครองความ

  เสียหายส่วนที่เกินกว่าจำนวนที่กำหนด
  ซึ่งโดยทั่วไปผู้รับประกันภัยต่อจะกำหนดจำนวนเงินรับผิดสูงสุดไว้

4.2 การตลาดและภาวะการแข่งขัน

ภาพรวมของธุรกิจในปี 2555 แม้จะเผชิญกับมรสุมครั้งใหญ่จากมหาอุทกภัยปลายปี 2554
ที่กระทบต่อฐานะการดำเนินงานของหลายบริษัท แต่ก็มีหลายปัจจัยพิเศษช่วยพลิกฟื้นธุรกิจ ดังนี้

(1) ผ่อนผันเกณฑ์การดำรงเงินกองทุนตามระดับความเสี่ยง (Risk Base Capital)
เพื่อบรรเทาผลกระทบที่เกิดขึ้น

โดยสำนักงาน คณะกรรมการกำกับดูแลการประกอบธุรกิจประกันภัย (คปภ.)
ได้ผ่อนปรนเกณฑ์การคำนวณ

อัตราส่วนต่าง ๆ ที่เป็นองค์ประกอบของเงินกองทุนลง

(2) เรียกความเชื่อมั่นโดยการจัดตั้งกองทุนประกันภัยพิบัติ
หลังจากที่ในระยะแรกประสบปัญหาการซื้อ

ประกันภัยต่อ
พร้อมทั้งปรับปรุงเกณฑ์การขายประกันภัยพิบัติเพื่อให้สอดคล้องกับความต้องการของตลาด

โดยล่าสุดกำหนดให้บริษัทประกันภัย ที่คิดอัตราเบี้ยประกันภัยต่ำกว่ากองทุนตั้งแต่ 20% ขึ้นไป
สามารถรับ

ประกันภัยไว้เองได้โดยไม่ต้องผ่านกองทุนภัยพิบัติ ทั้งนี้ การที่บริษัทประกันภัยมีความสามารถในการ

รับประกันภัย รวมถึงจัดหาบริษัทประกันภัยต่อต่างประเทศได้ โดยพึ่งพิงกองทุนฯ
น้อยกว่าที่ประมาณการไว้

(3) ธนาคารแห่งประเทศไทย (ธปท.) สำนักงานคณะกรรมการกำกับหลักทรัพย์และตลาดหลักทรัพย์
(กลต.) และ

สำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
ร่วมกันกำหนดและจะประกาศ

ใช้ตั้งแต่วันที่ 1 มกราคม 2556 โดยห้ามธนาคารพาณิชย์บังคับขายผลิตภัณฑ์ประกันภัย
ควบคู่กับผลิตภัณฑ์ของ

ธนาคารพาณิชย์ หรือกำหนดเงื่อนไขขายหรือให้บริการผลิตภัณฑ์หลัก เช่น
ให้ผู้บริโภคทำประกันภัยกับบริษัทใด

บริษัทหนึ่ง และห้ามส่งเสริมการขายในลักษณะชิงโชคจับฉลาก เว้นแต่เป็นกรณี ลด แลกแจก แถม

ผลกระทบจากอุทกภัยครั้งนี้ได้ส่งผลต่อเนื่องอย่างมากกับธุรกิจการประกันวินาศภัย
โดยเฉพาะอย่างยิ่งการประกันภัยทรัพย์สิน
เป็นความเสียหายครั้งใหญ่ที่สุดสำหรับการประกันภัยที่เคยมีมา
ผลที่ตามมาทำให้ตลาดประกันภัยในประเทศ

เกิดการปรับเปลี่ยนเงื่อนไขความคุ้มครอง มีข้อจำกัดความรับผิดภัยน้ำท่วมมากขึ้น
บริษัทในประเทศรับประกันได้น้อยลง

ผู้เอาประกันต้องรับความเสี่ยงเองมากขึ้น เบี้ยประกันภัยทุกกรมธรรม์จะต้องปรับเพิ่มขึ้น
ขีดความสามารถในการรับงานประกันทรัพย์สินลดน้อยลง แม้ว่าจะส่งผลกระทบต่อธุรกิจ
แต่ก็สร้างโอกาสให้ต่อยอดในการเติบโต เพราะทำให้ตื่นตัวในการทำ

ประกันภัยเพิ่มขึ้น

การทำตลาดในปีที่ผ่านมา

ธุรกิจประกันวินาศภัยต้องปรับตัวอย่างมาก
โดยเฉพาะการรับประกันภัยทรัพย์สินที่ขยายความคุ้มครองภัยธรรมชาติ

เพราะเมื่อถูกบริษัทรับประกันภัยต่อตั้งเงื่อนไขที่เข้มงวดขึ้น
ทำให้ประสบปัญหาความสามารถในการรับประกันภัย เช่น จำกัดวงเงินความรับผิด
ภัยธรรมชาติคุ้มครองทุนประกันภัยแค่ 10% ของทุนประกันภัยทรัพย์สินทั้งหมด
เบี้ยประกันภัยปรับขึ้นมาก บริษัทประกันภัยต้องมาจัดแผนการรับประกันภัยทรัพย์สินใหม่
ต้องมีความละเอียดและต้องทำการบ้านมากขึ้น จะไม่รับประกันภัยกันง่ายๆ เหมือนอดีต
ซึ่งการประกันทรัพย์สินที่ขายความคุ้มครองตามทุนประกันภัยที่ถูกจำกัดมาไม่สามารถรับประกันได้เต็มทุนประกันภัยเหมือนก่อน
ทำให้ผลประกอบการของบริษัทประกันภัยในปี 2555 อาจจะเลวร้ายมากกว่า 2554
เป็นผลมาจากมีต้นทุนเพิ่มขึ้น ทุกบาทคือต้นทุน
อนาคตประกันภัยทรัพย์สินจะไม่มีกำไรเหมือนเช่นที่ผ่านมา บริษัทประกันภัยต่างๆ
จะหันมาเน้นประกันภัยรถยนต์มากขึ้น
ขณะที่ตลาดรถยนต์โตจริงแต่ไม่ได้ทำกำไรมากเหมือนประกันทรัพย์สินที่มีกำไรมาตลอด

การปรับปรุงเกณฑ์การเสนอขายผลิตภัณฑ์ประกันภัย
อาจส่งผลต่อทิศทางการเติบโตของธุรกิจประกันวินาศภัยบ้าง
ทั้งนี้เนื่องจากช่องทางการขายผ่านสถาบันการเงินของธุรกิจประกันวินาศภัย มีส่วนแบ่งตลาดไม่มาก
อีกทั้งยังมีการกระจายตัวไปยัง

รายย่อยค่อนข้างมาก โดยเฉพาะการรับประกันภัยรถยนต์ ประกันภัยอุบัติเหตุส่วนบุคคล
และประกันอัคคีภัย ซึ่งเป็น 3 หมวดหลัก

ที่มีเบี้ยรับตรงรวมเกือบ 90% นอกจากนี้ กรณีประกันภัยรถยนต์ภาคสมัครใจ
เป็นเงื่อนไขที่ผู้ให้บริการสินเชื่อเช่าซื้อทุกรายต่างกำหนดไว้เหมือนกัน
ซึ่งผู้บริโภคมีโอกาสเลือกบริษัทประกันภัยเองได้อยู่แล้ว (โดยเฉพาะในการซื้อประกันปีต่อไป)
ขณะที่ประกันภัยอุบัติเหตุส่วนบุคคล และประกันอัคคีภัยนั้น มีจำนวนเบี้ยประกันภัยไม่สูง
เมื่อเทียบกับความคุ้มครองที่ได้รับ ซึ่งส่วนใหญ่ถูกจัดเป็นรายจ่ายจำเป็น
ที่ผู้บริโภคเลือกซื้อด้วยความสมัครใจ

สัดส่วนเบี้ยประกันภัยรับแยกตามประเภท

+----------------------------+------------+-------------+------------+
| ประเภทการรับประกันภัย         | เบี้ย        |             |            |
|                            | ประกันภัยรับจ |             |            |
|                            | ากการรับประ |             |            |
|                            | กันภัยโดยตรง |             |            |
|                            | (หน่วย :    |             |            |
|                            | พันบาท)     |             |            |
+----------------------------+------------+-------------+------------+
|                            | ปี 2555     | ปี 2554      | ปี 2553     |
+----------------------------+------------+-------------+------------+
|   อัคคีภัย                    | 25,204     | 151,903     | 31,006     |
+----------------------------+------------+-------------+------------+
|   ภัยทางทะเลและขนส่ง         | 7,385      | 7,985       | 7,523      |
+----------------------------+------------+-------------+------------+
|   ภัยรถยนต์ - ภาคบังคับ        | 72,978     | 23,247      | 36,155     |
+----------------------------+------------+-------------+------------+
|   - ภาคสมัครใจ              | 285,001    | 301,750     | 368,069    |
+----------------------------+------------+-------------+------------+
|   ภัยเบ็ดเตล็ด                | 422,654    | 322,144     | 427,514    |
+----------------------------+------------+-------------+------------+
|   รวม                      | 813,222    | 807,029     | 870,267    |
+----------------------------+------------+-------------+------------+

ลักษณะลูกค้าและกลุ่มลูกค้าเป้าหมาย

(1) กลุ่มลูกค้ารายบุคคล เป็นลูกค้าประเภทบุคคลธรรมดาทั่วไปที่กระจายในทุกภาค
ซึ่งจะเลือกทำประกันภัยทรัพย์สินตามกฎเกณฑ์ของธุรกิจที่ให้สินเชื่อนั้นๆ
เพื่อป้องกันความเสียหายที่อาจจะเกิดขึ้น ส่วนมากจะทำประกันอัคคีภัยสำหรับที่อยู่อาศัย

ประกันภัยรถยนต์ ประกันภัยอุบัติเหตุส่วนบุคคลและประกันสุขภาพ เป็นต้น

(2) กลุ่มลูกค้าภาคเอกชน เป็นลูกค้าประเภทนิติบุคคลทุกสาขา รวมถึงลูกค้าสินเชื่อ
หรือธุรกิจเช่าซื้อของสถาบันการเงิน

เพราะการทำประกันภัยเป็นหนึ่งทางเลือกของการลดความเสี่ยงอันเกิดจากความไม่แน่นอนในการทำธุรกิจในอนาคต
การทำ

ประกันอัคคีภัยจึงเป็นสิ่งแรกที่ผู้ประกอบการทุกคนพึงที่จะต้องทำไว้ให้กับบริษัทของตน
และการทำประกันภัยธุรกิจหยุดชะงัก

ซึ่งข้อดีคือ การเข้ามารับผิดชอบค่าใช้จ่ายในเรื่องสินไหมทดแทนระหว่างที่ธุรกิจหยุดดำเนินกิจการ

(3) กลุ่มลูกค้าองค์กร หน่วยงานภาครัฐและรัฐวิสาหกิจ
ที่เปิดโอกาสให้บริษัทสามารถเสนอการรับประกันภัยโดยตรง

หรือโดยการประมูลไปยังองค์กร หรือหน่วยงานที่ต้องการทำประกันภัย

การจำหน่าย ช่องทางการจำหน่าย

ช่องทางการจำหน่าย คือ เส้นทางในการนำเสนอขายเพื่อตอบสนองความต้องการ
ปัจจุบันการปรับปรุงช่องทางใน

การขายเพื่อเพิ่มโอกาสในการขยายฐานธุรกิจ เป็นกลยุทธ์ที่ถูกนำมาใช้ชัดเจนขึ้น
เพื่อเสริมเสถียรภาพทางธุรกิจทั้งในระยะสั้น

และระยะยาว โดยดำเนินการผ่านการเพิ่มช่องทางการเข้าถึงลูกค้าในวงกว้างมากขึ้น
ไม่ว่าจะเป็นการขายตรง ขายผ่านบัตรเครดิต ธนาคาร ร้านสะดวกซื้อ ไปรษณีย์
รวมถึงช่องทางออนไลน์ เพื่อลดต้นทุนค่าใช้จ่ายในการรับประกันภัยลง
รวมถึงการจัดทำสรุปเงื่อนไขการรับประกันภัยที่กระชับ และง่ายต่อการทำความเข้าใจ
เพื่อให้ผู้เอาประกันภัยรับรู้ประโยชน์ที่จะได้รับอย่างชัดเจน

กลยุทธ์หลากหลายช่องทางการขาย กลายเป็นส่วนหนึ่งของกลยุทธ์การตลาดของบริษัทประกันภัย
ซึ่งต่างก็สรรหา

ช่องทางการขายมาเสริมเพื่อขยายวงกว้างและการเข้าถึงลูกค้าให้มากขึ้น
ใครสามารถหาช่องทางขายใหม่ๆ มาทำตลาดได้ก่อนใคร

ย่อมได้เปรียบ ในโลกธุรกิจประกันภัย
ที่ปัจจุบันการแข่งขันสูงและการพัฒนาที่รวดเร็วทำให้แนวความคิดทางการขายต้องเปลี่ยนไปสู่การขายเชิงที่ปรึกษา
เพื่อให้ได้ทราบความต้องการที่แท้จริงของลูกค้า การเชื่อมโยงผลิตภัณฑ์ที่สอดคล้องกับความต้องการ

ทำให้ลูกค้าตัดสินใจได้บนพื้นฐานที่ถูกต้องและเหมาะสม อีกทั้งยังแสดงให้เห็นความเป็นตัวแทน
/นายหน้ามืออาชีพที่แท้จริง

ที่สามารถทำให้ลูกค้าเลือกให้เป็นผู้ดูแลผลประโยชน์
ตลอดจนการแก้ปัญหาหรือเสนอทางเลือกที่น่าสนใจมากกว่าจะมุ่งขาย

แต่ผลิตภัณฑ์ อย่างไรก็ดีบริษัทยังตระหนักถึงความสำคัญของการตลาด
มั่นใจว่าช่องทางการขายผ่านตัวแทน / นายหน้า ยังเป็นช่องทางหลัก
ที่จะเติมเต็มช่องทางการขายได้ตามความต้องการ
และสร้างยอดขายรวมเพื่อให้สามารถแข่งขันกับบริษัทอื่นได้

สัดส่วนการจำหน่าย

+---------------------------+-------------+-------------+-------------+
|                           | ปี 2555      | ปี 2554      | ปี 2553      |
+---------------------------+-------------+-------------+-------------+
|   ตัวแทน / นายหน้า          | 90.47%      | 87.33%      | 89.25%      |
+---------------------------+-------------+-------------+-------------+
|   สถาบันการเงิน             | 1.87%       | -           | 0.01%       |
+---------------------------+-------------+-------------+-------------+
|   ลูกค้าโดยตรง              | 1.04%       | 1.30%       | 1.22%       |
+---------------------------+-------------+-------------+-------------+
|   สำนักงานสาขา             | 6.61%       | 11.37%      | 9.52%       |
+---------------------------+-------------+-------------+-------------+
|   รวม                     | 100.00%     | 100.00%     | 100.00%     |
+---------------------------+-------------+-------------+-------------+

ภาวะการแข่งขัน

สภาพการแข่งขันในอุตสาหกรรม

การแข่งขันด้านราคาที่เบาลง โดยบริษัทประกันภัยส่วนใหญ่พร้อมใจกันปรับอัตราเบี้ยประกันภัย
ด้วยการใช้พิกัดอัตราเบี้ยขั้นสูงในการคำนวณเบี้ยประกันภัย (สำนักงาน
คปภ.จะอนุมัติพิกัดอัตราเบี้ยประกันภัยเป็นช่วง สำหรับให้บริษัทเสนอขาย

ซึ่งด้วยการแข่งขันที่รุนแรงในอดีต ทำให้บริษัทประกันภัยหลายแห่งต่างแข่งขันด้านราคา
โดยใช้พิกัดอัตราเบี้ยขั้นต่ำเป็นฐานคำนวณ) เพื่อชดเชยความเสียหายในปีก่อน
ประกอบกับอัตราเบี้ยประกันภัยสำหรับการประกันภัยต่อ (Reinsurance)
ที่ถูกปรับเพิ่มขึ้นค่อนข้างสูง โดยเฉพาะในช่วงก่อนการจัดตั้งกองทุนประกันภัยพิบัติ
เป็นอีกมาตรการกระตุ้นการใช้จ่ายในประเทศของรัฐบาล ด้วยการคืนภาษีรถยนต์คันแรกสูงสุด 1
แสนบาท/คัน ซึ่งคาดว่าจะส่งผลให้ยอดขายรถยนต์ใหม่ในปีนี้เพิ่มขึ้นไม่น้อยกว่า

75-80% ช่วยเติมโอกาสการเติบโตของเบี้ยประกันภัยรถยนต์

เบี้ยประกันภัยประเภทเบ็ดเตล็ด ยังคงรักษาอันดับหนึ่งในการขยายตัวอย่างต่อเนื่อง
ซึ่งส่วนใหญ่เป็นผลจากการขยายตัวของการรับประกันภัยประเภทอุบัติเหตุส่วนบุคคล
ประกอบกับการรุกการขายผ่านหลากหลายช่องทาง รวมถึงมีการออกผลิตภัณฑ์

ที่มีความคุ้มครองเพิ่ม เพื่อจับลูกค้าระดับบน และขยายฐานลูกค้าไปยังตลาดประเทศเพื่อนบ้าน
โดยอาศัยจุดแข็งด้านความก้าวหน้าของโรงพยาบาลและการแพทย์ไทย
ทำให้แม้เบี้ยประกันภัยประเภทอุบัติเหตุส่วนบุคคลจะขยายตัวสูงมาโดยตลอด แต่ก็เชื่อว่ายัง

ไม่ถึงจุดอิ่มตัวของธุรกิจนี้และจะยังมีโอกาสเติบโตไปอีก
ส่วนการรับประกันภัยประเภทความเสี่ยงภัยทรัพย์สิน ที่มีน้ำหนักรองลงมา
คาดว่าอัตราการเติบโตคงไม่หวือหวา
เนื่องจากพิกัดอัตราเบี้ยประกันภัยจากระดับความเสี่ยงภัยคงปรับลดลงมา
ถ้าหากไม่มีการเรียกร้องค่าสินไหมทดแทนรายใหญ่เกิดขึ้น

แนวโน้มภาวะอุตสาหกรรม

ในอนาคตอุตสาหกรรมประกันภัยสามารถเติบโตได้ แม้จะประสบภาวะวิกฤต
จากเหตุการณ์ความไม่สงบ จากภัยพิบัติ

แต่ก็ยังเติบโตได้อย่างแข็งแรงและจะเติบโตต่อไป ก้าวต่อไปก็คือ การเพิ่มศักยภาพ
เพิ่มขีดความสามารถของผู้ประกอบการ

ไม่ว่าจะผ่านการตรวจ ผ่านการสร้างกฎเกณฑ์ความมั่นคงทางการเงิน
ที่เรียกว่าความเพียงพอของเงินกองทุน ซึ่งมาตรฐานนี้ยังดำเนินอยู่ เพื่อสร้างความเข้มแข็ง
ให้กับผู้ให้บริการตั้งอยู่บนบรรทัดฐานเดียวกัน มีความมั่นคงทางการเงิน
เพื่อมีความพร้อมในการให้บริการกับประชาชน มีขีดความสามารถ มีศักยภาพในการให้บริการ
ส่วนผู้เอาประกันภัยเอง การให้ความรู้กับผู้เอาประกันภัย เรื่องธุรกิจประกันภัย เรื่องผลิตภัณฑ์ใหม่
ๆ สำนักงาน คปภ.จะเน้นไมโครอินชัวรันส์ หรือ ประกันภัยสำหรับรากหญ้ามากขึ้น

เพื่อเป็นการกระตุ้นเตือน ณ ขณะนี้จำนวนกรมธรรม์ที่ผู้เอาประกันภัยถือว่าสูงขึ้นทุกปี
แต่ยังกระจุกตัวอยู่ในส่วนกลางมาก

ซึ่งสำนักงาน คปภ. อยากจะขยายไปทางภูมิภาคเพิ่มมากขึ้น ซึ่งไมโครอินชัวรันส์
เป็นผลิตภัณฑ์ที่คิดว่าสามารถเป็นเครื่องมือ

ในการบุกทะลุทะลวงเข้าไปในภูมิภาค ไมโครเป็นกรมธรรม์เล็ก ๆ เบี้ยประกันภัยไม่สูง
ให้ความคุ้มครองไม่ซับซ้อน จะสร้าง

ความมั่นใจ สร้างศักยภาพ สร้างการเข้าถึง

สถานภาพและศักยภาพในการแข่งขัน

จากตัวเลขของส่วนวิจัยและสถิติ ศูนย์สารสนเทศ
สำนักงานคณะกรรมการกำกับและส่งเสริมการประกอบธุรกิจประกันภัย
จำนวนเบี้ยประกันภัยรับตรงรวมของทั้งประเทศเทียบกับจำนวนเบี้ยประกันภัยรับตรงของบริษัทจะเป็นดังนี้

+---------------+---------+--------+--------+-------+-------+-------+
| ประเภ         | ปี 2555  |        |        |       |       | ส่วนแบ |
| ทการรับประกันภัย |         |        |        |       |       | ่งตลาด |
|               |         |        |        |       |       |       |
|               |         |        |        |       |       | ปี     |
|               |         |        |        |       |       | 2554  |
+---------------+---------+--------+--------+-------+-------+-------+
|               | เบ      |        | เบี้ยป   |       |       |       |
|               | ี้ยประกันภ |        | ระกันภัย |       |       |       |
|               | ัยรับตรงท |        | รับตรงข |       |       |       |
|               | ั้งประเทศ |        | องบริษัท |       |       |       |
+---------------+---------+--------+--------+-------+-------+-------+
|               | พันบาท   | เ      | พันบาท  | เพ    | ส่วนแบ |       |
|               |         | พิ่ม(ลด) |        | ิ่ม(ลด) | ่งตลาด |       |
|               |         | %      |        | %     |       |       |
+---------------+---------+--------+--------+-------+-------+-------+
| อัคคีภัย         | 8,      | 20.17  | 23,295 | (8    | 0.26  | 2.03  |
|               | 813,206 |        |        | 4.34) |       | %     |
+---------------+---------+--------+--------+-------+-------+-------+
| ภัยทางทะเล     | 4,      | 12.52  | 6,746  | (     | 0.14  | 0.17  |
|               | 806,860 |        |        | 8.09) |       | %     |
+---------------+---------+--------+--------+-------+-------+-------+
| รถยนต์ ภาคบังคับ | 11,     | 13.74  | 61,644 | 1     | 0.52  | 0.20  |
|               | 933,347 |        |        | 90.92 |       | %     |
+---------------+---------+--------+--------+-------+-------+-------+
| ภาคสมัครใจ     | 81,     | 27.06  | 2      | (     | 0.32  | 0.43  |
|               | 950,889 |        | 59,804 | 6.40) |       | %     |
+---------------+---------+--------+--------+-------+-------+-------+
| เบ็ดเตล็ด       | 55,     | 39.71  | 3      | 26.99 | 0.71  | 0.78  |
|               | 083,852 |        | 89,781 |       |       | %     |
+---------------+---------+--------+--------+-------+-------+-------+
| รวม           | 162,    | 29.01  | 7      | (     | 0.46  | 0.60  |
|               | 588,154 |        | 41,270 | 2.69) |       | %     |
+---------------+---------+--------+--------+-------+-------+-------+

ที่มา : ส่วนวิจัยและสถิติ ศูนย์สารสนเทศ
สำนักงานคณะกรรมการกำกับและส่งเสริมการประกอบธุรกิจประกันภัย ณ สิ้นเดือนพฤศจิกายน 2555

4.3 การจัดหาผลิตภัณฑ์หรือบริการ

พัฒนาผลิตภัณฑ์ใหม่ที่เพิ่มความคุ้มครองภัยธรรมชาติมากขึ้น
เพื่อตอบสนองความต้องการของลูกค้าที่เพิ่มขึ้นจาก

การที่เคยประสบความเสียหาย เช่น ผลิตภัณฑ์การรับประกันภัยรถยนต์ภาคสมัครใจ
ที่ครอบคลุมความคุ้มครองภัยพิเศษเพิ่ม

ในวงเงินไม่สูง ซึ่งตอบโจทย์ลูกค้าที่ต้องการลดความเสี่ยงแต่มีกำลังซื้อจำกัด
และผลิตภัณฑ์ประกันอัคคีภัย ที่มีการขยายความคุ้มครองเพิ่มจากภัยธรรมชาติและภัยพิบัติ นอกจากนี้
ยังมีการปรับกลยุทธ์การขยายฐานลูกค้า ผ่านทางการเพิ่มช่องทางขาย และ

การเปิดสาขาบริการในพื้นที่ยุทธศาสตร์หลัก ขณะที่ความเกรงภัยของประชาชน
ยังส่งผลให้ประกันภัยประเภทอุบัติเหตุส่วนบุคคล

มีอัตราเติบโตด้วย

4.4 งานที่ยังไม่ได้ส่งมอบ

- ไม่มี –